
R E F E R A T   D E  A P R O B A R E
[bookmark: _Hlk189811465]privind aprobarea utilizării unei sume din excedentul anual al bugetului local al Municipiului Brad rezultat la încheierea exercițiului bugetar al anului 2024


 
Conform prevederilor art. 58 alin. (1) lit. c) din Legea nr. 273/2006 a finanțelor publice locale,  cu modificările şi completările ulterioare „Excedentul anual al bugetului local rezultat la încheierea exercițiului bugetar, pe cele două secțiuni, după efectuarea regularizărilor în limita sumelor defalcate din unele venituri ale bugetului de stat prevăzute la art. 6 lit. a), a celor exceptate la art. 6 lit. b) și a transferurilor din bugetul de stat sau din alte bugete, precum și după achitarea plăților restante, se reportează în exercițiul financiar următor și se utilizează, în baza hotărârilor autorităților deliberative”.
La sfârșitul anului 2024 în excedentul bugetului local al municipiului Brad a rămas suma de 7.018.295,07 lei din suma alocată Municipiului Brad prin Hotărârea Guvernului României nr. 1584/2024 privind alocarea unei sume din Fondul de rezervă bugetară la dispoziţia Guvernului, prevăzut în bugetul de stat pe anul 2024, în vederea asigurării continuităţii serviciului public de alimentare cu energie termică în sistem centralizat.
În contextul celor de mai sus, am inițiat prezentul proiect de hotărâre prin care am propus aprobarea utilizării sumei de 3.000.001,55 lei din excedentul anual al bugetului local al Municipiului Brad rezultat la încheierea exercițiului bugetar al anului 2024 pentru achitarea subvenției la energia termică livrată populației în sistem centralizat, pentru lunile februarie și martie 2025.
Invoc în susţinerea propunerii mele prevederile Ordinului Ministrului Finanțelor nr. 6688/2024 pentru aprobarea Normelor metodologice  privind încheierea exerciţiului bugetar al anului 2024, ale  art. 58 din Legea  nr. 273/2006 privind finanţele publice locale, cu modificările şi completările ulterioare, ale art. 88 și art. 129 alin. (4) lit. a) din O.U.G. nr. 57/2019 privind Codul administrativ, cu modificările şi completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.

